**Odată**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunt file-mbătrânite

si la origini gândul

înșelător se-ntoarce

gustând din taina

lor,

o golgotă-și înalță

pe crucea ei cuvântul,

mă-nvăluie tăcerea,

când eu aproape mor.

Cresc file-mbătrânite

pe-a cărnii nostalgie,

trufașe și-ncrezute

în cercul lor de-o viață,

din vena înțepată

un strop de poezie

își caută răspunsuri

cu-amurgu' -ntr-o prefață.

Indiferent și rece

îmi caut strălucirea,

ca-ntr-un tablou cu roze

trecutu-i înrămat

în rugul ce în flăcări

(închipuit de moise)

se mistuie trecutul,

odată, consacrat.